ब्रेन्टफोर्डलाई हराएपछि न्युकासललाई राहत
न्युकासल युनाइटेडले इंग्लिस प्रिमियर लिगमा शनिबार ब्रेन्टफोर्डलाई १–० ले हराएको छ र यससँगै राहत महसुस गरेको छ । सेन्ट जेम्स पार्कमा भएको खेलमा न्युकासलका लागि कलम विल्सनले पेनाल्टीबाट निर्णायक गोल गरे ।
लन्डन — न्युकासल युनाइटेडले इंग्लिस प्रिमियर लिगमा शनिबार ब्रेन्टफोर्डलाई १–० ले हराएको छ र यससँगै राहत महसुस गरेको छ । सेन्ट जेम्स पार्कमा भएको खेलमा न्युकासलका लागि कलम विल्सनले पेनाल्टीबाट निर्णायक गोल गरे ।यस नतिजासँगै न्युकासलले लगातार तीन खेलका हारको क्रमलाई रोकेको छ । शनिबारका अन्य खेलमा डिफेन्डिङ च्याम्पियन म्यानचेस्टर सिटीले वेस्ट ह्यामलाई ३–१, टोटनहमले सेफिल्ड युनाइटेडलाई २–१ र ब्राइटनले म्यानचेस्टर युनाइटेडलाई ३–१ ले हरायो ।यस्तै, अन्य खेलमा फुलहमले लुटन टाउनलाई १–०, एस्टन भिल्लाले क्रिस्टल प्यालेसलाई ३–१ तथा लिभरपुलले उल्भ्सलाई ३–१ ले हराएको थियो । सिटी पाँच खेलबाट १५ अंकसहित शीर्ष स्थानमा छ र उसको पछाडि टोटनहम, लिभरपुल र ब्राइटन छन् । 